CELEX: 32007R1140
Language: lt
Date: 2007-10-01 00:00:00
Title: 2007 m. spalio 1 d. Komisijos reglamentas (EB) Nr. 1140/2007 dėl laikinojo leidimo naujai paskirčiai naudoti anksčiau leistus pašarų priedus (Tekstas svarbus EEE)

2.10.2007   
            
            
               LT
            
            
               Europos Sąjungos oficialusis leidinys
            
            
               L 256/14
            
         
      KOMISIJOS REGLAMENTAS (EB) Nr. 1140/2007
   2007 m. spalio 1 d.
   dėl laikinojo leidimo naujai paskirčiai naudoti anksčiau leistus pašarų priedus
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų (1), ypač į jos 3 straipsnį ir 9e straipsnio 1 dalį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (2), ypač į jo 25 straipsnį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad norint naudoti priedus gyvūnų mitybai reikalingas leidimas.
            
         
               (2)
            
            
               Reglamento (EB) Nr. 1831/2003 25 straipsnyje nustatytos pereinamojo laikotarpio priemonės, taikomos leidimų naudoti pašarų priedus prašymams, pateiktiems pagal Direktyvos 70/524/EEB nuostatas iki Reglamento (EB) Nr. 1831/2003 taikymo pradžios.
            
         
               (3)
            
            
               Prašymas išduoti leidimą naudoti šio reglamento priede nurodytą priedą naujai paskirčiai buvo pateikta iki Reglamento (EB) Nr. 1831/2003 taikymo pradžios.
            
         
               (4)
            
            
               Pirminės pastabos dėl šio prašymo, kaip numatyta Direktyvos 70/524/EEB 4 straipsnio 4 dalies nuostatose, buvo perduotos Komisijai iki Reglamento (EB) Nr. 1831/2003 taikymo pradžios. Todėl šis prašymas ir toliau turi būti nagrinėjamas taip, kaip nurodyta Direktyvos 70/524/EEB 4 straipsnyje.
            
         
               (5)
            
            
               Fermentinį endo-1,3(4)-beta-gliukanazės, gautos iš Aspergillus aculeatus (CBS 589.94), endo-1,4-beta-gliukanazės, gautos iš Trichoderma longibrachiatum (CBS 592.94), alfa-amilazės, gautos iš Bacillus amyloliquefaciens (DSM 9553), bacilolizino, gauto iš Bacillus amyloliquefaciens (DSM 9554) ir endo-1,4-beta-ksilanazės, gautos iš Trichoderma viride (NIBH FERM BP 4842), preparatą naudoti mėsinių viščiukų pašaruose neribotu laikotarpiu buvo leista Komisijos reglamentu (EB) Nr. 358/2005 (3).
            
         
               (6)
            
            
               Buvo pateikti nauji duomenys, pagrindžiantys prašymą išduoti ketverių metų leidimą šį preparatą naudoti dedeklių vištų pašaruose. 2007 m. balandžio 18 d. Europos maisto saugos tarnyba (EMST) pateikė nuomonę dėl šio preparato naudojimo. Vertinimo rezultatai rodo, kad Direktyvos 70/524/EEB 9e straipsnio 1 dalyje nustatytos sąlygos tokiam leidimui gauti yra įvykdytos. Todėl šį preparatą, kaip nurodyta šio reglamento priede, turėtų būti leista laikinai naudoti ketverius metus.
            
         
               (7)
            
            
               Šio prašymo vertinimo rezultatai rodo, kad siekiant apsaugoti darbuotojus nuo prieduose aprašomų priedų poveikio reikės laikytis tam tikros tvarkos. Tokia apsauga turėtų būti užtikrinta taikant 1989 m. birželio 12 d. Tarybos direktyvą 89/391/EEB dėl priemonių darbuotojų saugai ir sveikatos apsaugai darbe gerinti nustatymo (4).
            
         
               (8)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodomą ir fermentų grupei priklausantį preparatą leidžiama ketverius metus laikinai naudoti kaip priedą gyvūnų mityboje priede numatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. spalio 1 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 270, 1970 12 14, p. 1. Direktyva su paskutiniais pakeitimais, padarytais Komisijos reglamentu (EB) Nr. 1800/2004 (OL L 317, 2004 10 16, p. 37).
   
      (2)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (3)  OL L 57, 2005 3 3, p. 3.
   
      (4)  OL L 183, 1989 6 29, p. 1. Direktyva su paskutiniais pakeitimais, padarytais Europos Parlamento ir Tarybos direktyva 2007/30/EB (OL L 165, 2007 6 27, p. 21).
   
      PRIEDAS
      
                  EB Nr.
               
               
                  Priedas
               
               
                  Cheminė formulė, aprašymas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai kilograme visaverčio pašaro
               
            
                  Fermentai
               
            
                  53
               
               
                  Endo-1,3(4)-beta-gliukanazė EC 3.2.1.6
                  Endo-1,4-beta-gliukanazė EC 3.2.1.4
                  Alfa-amilazė EC 3.2.1.1
                  Bacilolizinas EC 3.4.24.28
                  Endo-1,4-beta-ksilanazė EC 3.2.1.8
               
               
                  Endo-1,3(4)-beta-gliukanazės, gautos iš Aspergillus aculeatus (CBS 589.94), endo-1,4-beta-gliukanazės, gautos iš Trichoderma longibrachiatum (CBS 592.94), alfa-amilazės, gautos iš Bacillus amyloliquefaciens (DSM 9553), bacilolizino, gauto iš Bacillus amyloliquefaciens (DSM 9554) ir endo-1,4-beta-ksilanazės, gautos iš Trichoderma viride (NIBH FERM BP 4842) preparatas, kurio mažiausias aktyvumas:
                  
                               
                           
                           
                              endo-1,3(4)-beta-gliukanazė: 2 350 U/g (1)
                              
                           
                        
                               
                           
                           
                              endo-1,4-beta-gliukanazė: 4 000 U/g (2)
                              
                           
                        
                               
                           
                           
                              alfa-amilazė: 400 U/g (3)
                              
                           
                        
                               
                           
                           
                              bacilolizinas: 450 U/g (4)
                              
                           
                        
                               
                           
                           
                              endo-1,4-beta-ksilanazė: 20 000 U/g (5)
                              
                           
                        
               
                  Vištos dedeklės
               
               
                  —
               
               
                  endo-1,3(4)-beta-gliukanazė: 587
                  endo-1,4-beta-gliukanazė: 1 000 U
                  alfa-amilazė: 100 U
                  Bacilolizinas: 112 U
                  endo-1,4-beta-ksilanazė: 5 000 U
               
               
                  —
               
               
                  
                              1.
                           
                           
                              Priedo ir premikso naudojimo instrukcijose nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Rekomenduojama dozė kilograme visaverčio pašaro:
                              
                                          —
                                       
                                       
                                          endo-1,3(4)-beta-gliukanazė: 587–2 350 U
                                       
                                    
                                          —
                                       
                                       
                                          endo-1,4-beta-gliukanazė: 1 000–4 000 U
                                       
                                    
                                          —
                                       
                                       
                                          alfa-amilazė: 100–400 U
                                       
                                    
                                          —
                                       
                                       
                                          bacilolizinas: 112–450 U
                                       
                                    
                                          —
                                       
                                       
                                          endo-1,4-β-ksilanazė: 5 000–20 000 U
                                       
                                    
                        
                              3.
                           
                           
                              Naudoti kombinuotuosiuose pašaruose, turinčiuose daug nekrakmolingų polisacharidų (ypač beta-gliukanų ir arabinoksilanų), pvz., kurių sudėtyje yra daugiau kaip 30 % kviečių.
                           
                        
               
                  2011 m. spalio 22 d.
               
            
         (1)  1 U – tai fermento kiekis, atpalaiduojantis 0,0056 mikromolio redukuojančių cukrų (gliukozės ekvivalentai) per minutę iš miežių beta-gliukano, esant 7,5 pH ir 30 °C temperatūrai.
      
         (2)  1 U – tai fermento kiekis, atpalaiduojantis 0,0056 mikromolio redukuojančių cukrų (gliukozės ekvivalentai) per minutę iš karboksimetilceliuliozės, esant 4,8 pH ir 50 °C temperatūrai.
      
         (3)  1 U – tai fermento kiekis, atpalaiduojantis 1 mikromolį gliukozės iš kryžmiškai sujungto krakmolo polimero per minutę, esant 7,5 pH ir 37 °C temperatūrai.
      
         (4)  1 U – tai fermento kiekis, ištirpdantis 1 mikrogramą azo-kazeino substrato per minutę, esant 7,5 pH ir 37 °C temperatūrai.
      
         (5)  1 U – tai fermento kiekis, atpalaiduojantis 0,0067 mikromolio redukuojančių cukrų (ksilozės ekvivalentai) per minutę iš beržų ksilano, esant 5,3 pH ir 50 °C temperatūrai.